ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660012116
ขอให้ปรับปรุงการให้บริการทางโทรศัพท์ ของเจ้าหน้าที่ ประจำสำนักงานเขตสาทร กรุงเทพมหานคร (ไม่ระบุหมายเลขโทรศัพท์แน่ชัด) เนื่องจากวันที่ 22 มีนาคม 2566 เวลาประมาณ 15.00 น. ผู้ร้องได้โทรติดต่อเข้าไปยังสำนักงานเขตสาทร หมายเลขโทรศัพท์ดังกล่าว เพื่อแจ้งเรื่องขอให้จัดสรรเจ้าหน้าที่เข้าไปแจ้งให้พ่อค้าทำการย้ายรถเข็นจำหน่ายคอหมูย่างออกจากพื้นที่ เนื่องจากมีควันจากการจำหน่ายคอหมูย่างลอยฟุ้งกระจายทั่วพื้นที่ จากบริเวณด้านหน้าวัดลุ่ม ประตูที่จะมุ่งไปทางศาลแพ่ง ศาลอาญา (ไม่ทราบแขวง) เขตสาทร กรุงเทพมหานคร ย้ายไปยังบริเวณประตูสำนักงานสาธารณสุขสีบุญเรือง (ตามผู้ร้องแจ้ง) เป็นประตูที่ติดกับถนนใหญ่ (ไม่ทราบแขวง) เขตสาทร กรุงเทพมหานคร โดยมีเจ้าหน้าที่เพศชาย (ไม่ทราบชื่อ-นามสกุล) ฟังจากน้ำเสียงมีอายุประมาณ 40-50 ปี รับสาย ทางผู้ร้องแจ้งเรื่องดังกล่าว ซึ่งทางเจ้าหน้าที่มีลักษณะใช้คำพูดกับผู้ร้องไม่สุภาพเท่าที่ควร โดยเจ้าหน้าที่แจ้งว่า "ไม่ใช่เขตสาทร แต่เป็นเขตบางคอแหลม" แล้ววางสายไป ซึ่งผู้ร้องแจ้งว่าทั้งที่ความเป็นจริงด้านหน้าประตูวัดลุ่ม เป็นประตูทางด้านที่จะมุ่งหน้าไปทางศาลแพ่ง ศาลอาญา เป็นเขตพื้นที่ความรับผิดชอบของเขตสาทร แต่เจ้าหน้าที่แจ้งว่า เป็นพื้นที่ความรับผิดชอบเขตบางคอแหลม ประกอบกับผู้ร้องแจ้งว่า เจ้าหน้าที่ของหน่วยงานบางท่านก็แจ้งว่า จะรับเรื่องให้ จากกรณีดังกล่าว ส่งผลให้ผู้ร้องไม่ได้รับความสะดวกในการติดต่อใช้บริการเป็นอย่างมาก จึงประสงค์ให้หน่วยงานที่เกี่ยวข้องดำเนินการปรับปรุงการให้บริการฯ เพื่ออำนวยความสะดวกให้แก่ประชาชนที่ดียิ่งขึ้นต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata